Source: http://www.hardware.fi/artikkelit/artikkeli.cfm/amd_radeon_hd_7770_ja_7750_lisaa_vahemmalla
Timestamp: 2017-07-26 08:39:57+00:00

Document:
AMD Radeon HD 7770 ja 7750: Lisää vähemmällä? - Hardware.fi
18. helmikuu, 2012 16:08 | 1 kommentti
Vastikään julkaisimme artikkelin Parhaat edulliset näytönohjaimet kautta aikain, jossa keskityimme valkkaamaan alle 200 euron hintaisia kortteja, jotka mielestämme ansaitsivat kuulua tämän kategorian huipulle. Viimeisimpänä näistä oli AMD:n Barts-piireihin perustuva Radeon HD 6800 -sarja, ja sitä edelsi myös Radeon HD 5770. On siis selvää, että AMD:n uutukaisilla on isot saappaat täytettävänään jos se mielii asettua uudeksi budjettisarjan kuninkaaksi. Ongelmana lienee kuitenkin se, että AMD kilpailee tällä hetkellä vain itseään vastaan, sillä Nvidian anti antaa vielä odottaa itseään.
Suorituskykyä - ja edullisuutta?
AMD:n lippulaivapiiri Tahiti tuli myyntiin tammikuun alkupuolella HD 7900 -sarjan muodossa, ja nyt yritys aikoo tuoda uutta budjettisarjaan Radeon HD 7770:n ja 7750:n muodossa. Molemmissa käytetään Cape Verde -piiriä joka valmistetaan TSMC:n 28 nm prosessilla.
Tahiti on massiivinen 365 mm^2 ja 4,31 miljardin transistorin piiri, mutta Cape Verde tyytyy 123 mm^2 piiriin, josta löytyy 1,5 miljardia transistoria. Kokonaisuudessaan siinä on 10 CU-laskentayksikköä, jotka koostuvat kukin neljästä vektoriyksiköstä (VU), joissa on kussakin 16 Stream-prosessoria. Yhteensä tämä tekee 640 Stream-prosessoria, tai GCN-arkkitehtuurin varjostinyksikköä.
Cape Verdessä on neljä ROP-osiota, eli puolet Tahitin vastaavasta - rajoittaen sen 16:een rasterioperaatioon per kellosykli. Ristiväylä (crossbar) yhdistää nämä osiot kahteen 64-bittiseen muistikontrolleriin, mistä muodostuu kokonaisuudessaan 128-bittinen muistiväylä.
AMD on ottanut erikoisen suunnan siirtyessään matalemman pään kortteihin. Yrityksen mukaan optimaalisiin tuloksiin päästiin antamalla kortille 31% Tahitin varjostinyksiköistä ja tekstuuriyksiköistä, puolet ROP-osioista, 66% L2-välimuistista, ja vain 27% sen muistikaistasta. Päämääränä on ollut pelattava 1920x1080-resoluutio. Vaikka ruudunpäivitys saattaa tippua liikaa AA päällä, se on kuitenkin katsottu hyväksyttäväksi muuten melko vaatimattomalle kortille. Ei siis kannata odottaa mahdottomia.
Valtava aukko AMD:n HD 7900-sarjan ja 7700-sarjan välissä ei tule kestämään kauaa. Paikkaa pitävän Radeon HD 6900 -sarjan tilalle tulee pian kolmas 28 nm piiri, Pitcairn.
Radeon HD 7770 ja 7750
Virallisesti nopein Cape Verde -piirin sisältävä näytönohjain on nimeltään Radeon HD 7770 GHz Edition, joka saa nimensä juurikin sen 1 GHz:n kellotaajuudesta. AMD:n mukaan tämä on eräänlainen kiinnekohta, ja jokainen sopimusvalmistajan kortti riippumatta sen ylikellotuksesta on GHz Edition -kortti. Vaikka AMD haluaakin ottaa kaiken irti saavuttamastaan kokonaisluvusta, se on kuitenkin vain yksi tekijä suorituskyvyn luonnissa.
Radeon HD 7770 on Cape Verde täydessä juhlakunnossa, jonka myötä sen teoreettinen laskentakyky on 1,28 TFLOPSia, ja siitä löytyy myös 1 Gt 1125 MHz kellotaajuudella sykkivää GDDR5-muistia.
21,59 cm pitkänä tämä kaksi korttipaikkaa vievä näytönohjain on lähes identtinen vanhemman Radeon HD 5770:n kanssa. Siinä missä Juniper-pohjainen seniori käyttää keskipakotuuletinta puhaltamaan kuuman ilman pois, 7770 pyörittää aksiaalituuletinta aluuminisiilin päällä. Emme normaalisti suosi malleja, jotka puhaltavat kuuman ilman takaisin koteloon, mutta maltillinen 80 W tehonkulutus auttanee pitämään kotelon lämpötilan kohtuullisena.
Tehonkulutus ylittää siis PCI Express -väylän tarjoamat 75 wattia, joten Radeon HD 7770 tarvitsee avuksi yhden kuusipinnisen lisävirtaliittimen. 5770 vaatii vastaavasti 108 W - eli lähes 30 W enemmän. Lisäksi 7770 hyötyy AMD:N ZeroCore-teknologiasta, joka tiputtaa tehonkulutuksen alle kolmeen wattiin näytön siirtyessä virransäästötilaan.
AMD on hyödyntänyt toisen korttipaikan selkämyksen kokonaan jäähdytykselle, ja I/O-paneeliin on tällä kertaa mahdutettu neljä liitäntää: Dual-link DVI, HDMI ja 2x mini-DisplayPort. Teoriassa kortti tukee kuutta näyttöä, mutta koska emme ole vielä törmänneet yhteenkään DisplayPort 1.2 Multi-Stream Transport Hubiin, käytännössä näyttöjä saadaan toistaiseksi kiinni "vain" neljä.
Radeon HD 7770 Radeon HD 7750 Radeon HD 6850 Radeon HD 5770 Stream-yksiköt 640 512 960 800 Tekstuuriyksiköt 40 32 48 40 ROPit 16 16 32 16 Ytimen kellotaajuus 1000 MHz 800 MHz 775 MHz 850 MHz Tekstuurien täyttönopeus 40 Gtex/s 25.6 Gtex/s 37.2 Gtex/s 49.4 Gtex/s Muistin kellotaajuus 1125 MHz 1125 MHz 1000 MHz 1200 MHz Muistiväylän leveys 128-bit 128-bit 256-bit 128-bit Muistikaista 72 GB/s 72 GB/s 128 GB/s 76.8 GB/s Muisti 1 GB GDDR5 1 GB GDDR5 1 GB GDDR5 1 GB GDDR5 Piirin koko 123 mm2 123 mm2 255 mm2 166 mm2 Transistorit (miljardia) 1.5 1.5 1.7 1.04 Valmistusprosessi 28 nm 28 nm 40 nm 40 nm Lisävirtaliittimet 1 x 6-pin None 1 x 6-pin 1 x 6-pin TDP 80 W 55 W 127 W 108 W PCI Express 3.0 3.0 2.0 2.0 Suositushinta $160 $110 ~$150 (arvio) ~$105 (arvio) Radeon HD 7750 on dramaattisesti erilainen kortti isoveljeensä verrattuna, vaikka se käytääkin samaa piiriä. 55 W tehonkulutus tarkoittaa lisävirtaliittimen katoamista, ja kaikki virta saadaan PCI Express -väylältä. 16,5 cm pitkä piirilevy mahtuu pienempiinkin HTPC-koteloihin. 7750 ottaneekin kunnian tähän mennessä suorituskykyisimmästä yhden kortista - saavutus sekin.
Pienen koon saavuttaakseen AMD on tehnnyt useita kompromisseja. Kaksi Cape Verden CU-yksikköä on pois päältä, jättäen yhteensä 512 varjostinyksikköä ja 32 tekstuuriyksikköä. Lisäksi kellotaajuus on tiputettu 800 Mhz:iin, laskentakyvyn tippuessa 819 GFLOPSiin. Renderöintipää sen sijaan on jätetty ennalleen, ja muistia on edelleen 1 Gt 1125 MHz taajuudella 128-bittisellä muistiväylällä.
AMD:n mkaan 7750 tukee teoriassa kuutta näyttöä, mutta käytännössä Dual-link DVI, HDMI ja mini-DisplayPort-liitännät riittävät vain kolmelle näytölle.
Seuraava sivuYlikellotetaan XFX R7770 Black Edition Overclocked
ulkuniem
16. tammikuu, 2013 23:24

References: HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD 
 HD